Vilnius, 2020 m. gruodžio 10 d.

**„Lidl“ parduotuvės atidaryme Naujojoje Vilnioje – sustiprintas dėmesys saugumui**

# Plėtrą šalyje tęsiantis prekybos tinklas „Lidl“ atidarė parduotuvę Naujojoje Vilnioje, adresu Pramonės g. 17A. Naujoji parduotuvė kiekvieną dieną dirbs įprastu darbo laiku nuo 8 iki 22 valandos. Ši parduotuvė – jau septynioliktoji Vilniuje ir trečioji, kurią prekybos tinklas atidaro karantino metu. Atidarymo dieną „Lidl“ ypatingą dėmesį skyrė saugiam apsipirkimui bei sugriežtintų reikalavimų laikymuisi.

Atidarymo dieną pirkėjų srautų reguliavimui buvo pasitelkti papildomi apsaugos darbuotojai, papildomai dezinfekuojamos vežimėlių rankenos bei parduotuvės paviršiai, pirkėjai informuojami apie saugumo reikalavimų laikymąsi. Taip pat nemokamai dalinamos apsauginės veido kaukės. Dėl sugriežtintų reikalavimų uždaryta didžioji dalis automobilių stovėjimo aikštelės – ši dalis pažymėta atitvarais bei STOP juostomis.

# Indėlis į rajono infrastruktūrą

# Atidarydamas parduotuvę Naujojoje Vilnioje prekybos tinklas ženkliai prisidėjo prie rajono infrastruktūros gerinimo. „Lidl“ įrengė bei atnaujino aplinkinių gatvių pėsčiųjų takus, įrengė naujus gatvių apšvietimus, rekonstravo Pramonės g. lietaus vandens surinkimo sistemas. „Lidl“ taip pat įgyvendino sprendimus, gerinančius eismą greta parduotuvės ir aplinkinėse gatvėse – išplatinta Pramonės g. bei suformuotos keturios eismo juostos, atnaujintas šviesoforas, įrengiant saugų kairinį posūkį į Pramonės g., taip pat įrengta vaizdo stebėjimo sistema.

„Lidl“ prisidėjo ir prie bendruomenės aplinkos gerinimo – įrengta nauja asfaltuota gatvė Skydo g. gyventojams, suformuotos įvažos į kiemus, įrengta lietaus vandens surinkimo sistema, takai ir gatvių apšvietimas.

Naujoji „Lidl“ parduotuvė įsikurė išskirtinėje vietoje – pačiame Naujosios Vilnios rajono centre, netoli stoties. Parduotuvė išsiskiria ir netradicine architektūra bei dizainu, o pats parduotuvės pastatas pritaikytas prie esamo sklypo formos ir išsiskiria įstrižu fasadu. Šalia naujosios parduotuvės taip pat įrengtas skveras su želdynais, suoliukais ir apšvietimu, maksimaliai išsaugoti bei įkomponuoti esami medžiai prie parduotuvės teritorijos.

Šiuo metu Lietuvoje iš viso veikia 53 prekybos tinklo parduotuvės 22-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**

Lina Skersytė

„Lidl Lietuva“ atstovė ryšiams su visuomene

Tel. +370 5 267 3228, +370 680 53556

lina.skersyte@lidl.lt